Hartvig Andersen Huitfeldt

Hartvig Andersen Huitfeldt til Skjeldbred (1582–1637) var en norskfødt adelsmann og lensherre. 

Han fødtes på mødrenegården Fossesholm i Eker som sønn av lensherre Anders Huitfeldt til Tronstad og Ulefos og Margrete Pedersdatter Litle. Mormoren Fru Ingeborg Nilsdatter Gyldenløve bodde her stadig, og døde først i 1597.

I år 1600 reiste den unge Huitfeldt utenlands sammen med slektningen Peder Hundermark, og ses i 1602 å ha studert i Wittenberg. I 1616 fikk han forleningsbrev på et kannikdømme i Oslo og et i Hamar fulgt i 1618 av Sem gård samt Eker sogn og Drammens Tolderi. 

I 1620 ble han utnevnt til berghauptmann over samtlige bergverk i Norge. I 1626 fikk han Mariekirkens prosti og Rakkestads len, hvor han tok bolig, og som han beholdt til sin død høsten 1637.

Hartvig Huitfeldt ble i samtiden hyppig brukt som mellommann i adelens rettstretter ved skifter, vergemål og godsbesiktigelser.

Ekteskap 
Huitfeldt var gift to ganger: 

 Ca. 1607 med Bente Jensdatter Skak (Schack) til Skjelbred, datter av Jon Nilssøn Schack til Skjelbred og Fru Gurun Lauritsdatter Green, en søster av den norske kansler Anders Green til Sundsby (i Baahuslen). Sammen fikk de datteren Margrethe Huitfeldt
 1622 med Maren Skram (Fasti) (d. 1675) av Rammegaard i Jylland, som var en datter Erik Skram (Schram) (d. 1607) og Fru Anne Vind (d. 1639)

Referanser 

Lensherrer
Huitfeldt (slekt)